9.  การจัดการ

    1.  โครงสร้างการจัดการ

โครงสร้างการจัดการของบริษัทประกอบด้วยคณะกรรมการทั้งหมด 2 ชุด ดังนี้

1.  คณะกรรมการบริษัท

2.  คณะกรรมการตรวจสอบ

คณะกรรมการบริษัท

ณ วันที่ 31 ธันวาคม 2543 คณะกรรมการบริษัทมีจำนวน 18 ท่าน ดังรายชื่อต่อไปนี้

1.  นายบุณยสิทธิ์ โชควัฒนา กรรมการที่ปรึกษา

2.  นายณรงค์ โชควัฒนา กรรมการที่ปรึกษา

3.  พลเอกเชิญชัย พินิจสุทธาโภชน์ ประธานกรรมการ

4.  ศ.ประพันธ์ ศิริรัตน์ธำรง รองประธานกรรมการ

5.  นายโชคชัย อักษรนันท์ รองประธานกรรมการ

6.  นายประเสริฐ จุลธีระ รองประธานกรรมการ

7.  นายบุญส่ง ตันดุลยกุล รองประธานกรรมการ

8.  นางศศิธร โชควัฒนา กรรมการผู้จัดการ

9.  พลเรือเอกอนุชิต เภกะนันท์ กรรมการ

10. พลเอกวินิจ กระจ่างสนธิ์ กรรมการ

11. นายสมศักดิ์ ธนสารศิลป์ กรรมการ

12. นายสันติ วิลาสศักดานนท์ กรรมการ

13. นายอุดม สาธิตะกร กรรมการ

14. นายประสงค์ สุมะนา กรรมการ

15. นายบุญรอด อินดามณี กรรมการ

16. นายสุชาติ ธาดาธำรงเวช กรรมการอิสระและประธานกรรมการตรวจสอบ

17. พลตำรวจเอกเขตต์ นิ่มสมบุญ กรรมการอิสระและกรรมการตรวจสอบ

18. พลเรือโทบัณฑิต นุตสาระ กรรมการอิสระและกรรมการตรวจสอบ

ขอบเขตอำนาจหน้าที่ของคณะกรรมการบริษัท

คณะกรรมการเป็นผู้รับผิดชอบจัดการกิจการทั้งหลายทั้งปวงของบริษัท
และมีอำนาจหน้าที่ดำเนินการภายในขอบเขตของกฎหมาย วัตถุประสงค์ และข้อบังคับของบริษัท
และตามมติที่ประชุมผู้ถือหุ้น และมีอำนาจกระทำการใดๆตามที่ระบุไว้ในหนังสือ บริคณห์สนธิ

  การลงนามผูกพันบริษัทให้กรรมการสองคนลงลายมือชื่อร่วมกันและประทับตราสำคัญของบริษัท

  คณะกรรมการอาจกำหนดชื่อกรรมการผู้มีอำนาจลงนามผูกพันบริษัทพร้อมประทับตราสำคัญของบริษัท

  คณะกรรมการการตรวจสอบ

  ณ วันที่ 31 ธันวาคม 2543 คณะกรรมการตรวจสอบมีจำนวน 3 ท่าน ดังรายชื่อต่อไปนี้

1.  นายสุชาติ ธาดาธำรงเวช กรรมการอิสระ และ ประธานกรรมการตรวจสอบ

2.  พลตำรวจเอกเขตต์ นิ่มสมบุญ กรรมการอิสระ และ กรรมการตรวจสอบ

3.  พลเรือโทบัณฑิต นุตสาระ กรรมการอิสระ และ กรรมการตรวจสอบ

ทั้งนี้ คณะกรรมการตรวจสอบทุกท่าน เป็นกรรมการอิสระ ที่ไม่ได้เป็นเจ้าหน้าที่หรือลูกจ้างของบริษัท
ประธานกรรมการตรวจสอบและกรรมการตรวจสอบมีภาระในการดำรงตำแหน่งครั้งละ 3 ปี

ขอบเขตอำนาจหน้าที่ของคณะกรรมการตรวจสอบ

ขอบเขต อำนาจหน้าที่ความรับผิดชอบ และรายงานต่อคณะกรรมการบริษัท ดังต่อไปนี้

1.  สอบทานให้บริษัทมีรายงานทางการเงินอย่างถูกต้อง และเพียงพอ

2.  สอบทานให้บริษัทมีระบบควบคุมภายใน และการตรวจสอบภายในที่เหมาะสม และมีประสิทธิผล

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์หรือกฎหมายที่เกี่ยวข้องกับธุรกิจของบริษัท

4.  พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท

5.  พิจารณาการเปิดเผยข้อมูลของบริษัท ในกรณีที่เกิดรายการที่เกี่ยวโยงกัน
    หรือรายการที่อาจมีความขัดแยงทางผลประโยชน์ ให้มีความถูกต้องและครบถ้วน

6.  จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัทซึ่งรายงานดังกล่าวต้องลงนามโดยประธานคณะกรรมการตรวจสอบ

7.  ปฏิบัติการอื่นใด
    ตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

ผู้บริหาร

ณ วันที่ 31 ธันวาคม 2543 ผู้บริหารบริษัทมีจำนวน 13 ท่าน ดังรายชื่อต่อไปนี้

1.  พลเอกเชิญชัย พินิจสุทธาโภชน์ ประธานกรรมการ

2.  นายสันติ วิลาสศักดานนท์ กรรมการบริหาร

3.  นางศศิธร โชควัฒนา กรรมการผู้จัดการ

4.  นายประสงค์ สุมะนา กรรมการรองผู้จัดการ

5.  นายบุญรอด อินดามณี กรรมการรองผู้จัดการ

6.  นายสมชาย ฐิตยางกูร ผู้จัดการฝ่ายบัญชีและการเงิน

7.  นางวีระอร บุญประสิทธิ์ ผู้จัดการฝ่ายประกันคุณภาพ

8.  นางสุภาภรณ์ จักกรานนท์ ผู้จัดการฝ่ายต่างประเทศ

9.  นายประสพสุข เจริญแพทย์ ผู้จัดการโรงงาน

10. นางชูใจ ทรงประกอบ ผู้จัดการฝ่ายลอจิสติกส์

11. นายวีระ ฉิมพัฒน์ ผู้จัดการฝ่ายผลิต

12. นายสมมาต ขุนเศษฐ ผู้จัดการฝ่ายทรัพยากรบุคคล

13. นายโอภาส ชุณหโสภาค ผู้บริหารการเงินกลุ่มแพน

    1.  การสรรหากรรมการบริษัทและผู้บริหาร

บริษัทไม่มีคณะกรรมการสรรหา
โดยในการคัดเลือกบุคคลที่จะได้รับการแต่งตั้งเป็นกรรมการและผู้บริหาร มีขั้นตอนดังนี้

1.  ให้บริษัทมีคณะกรรมการของบริษัทไม่น้อยกว่า 5 คน
    และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

  ให้คณะกรรมการเลือกกรรมการคนหนึ่งเป็นประธานกรรมการ
  ในกรณีที่คณะกรรมการพิจารณาเห็นสมควรจะเลือกกรรมการคนหนึ่งหรือหลายคนเป็นรองประธานกรรมการก็ได้
  รองกรรมการมีหน้าที่ตามข้อบังคับในกิจการซึ่งประธานมอบหมาย

2.  กรรมการนั้น ให้ที่ประชุมผู้ถือหุ้นเลือกตั้ง ตามหลักเกณฑ์และวิธีการดังต่อไปนี้

    1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อเสียงหนึ่ง

    2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม 9.2.2.1
        เลือกตั้งบุคคลเดียวหรือหลายคนเป็นกรรมการก็ได้
        แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

    3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้ง
        เป็นกรรมการเท่าจำนวนกรรมการที่ที่ประชุมผู้ถือหุ้นต้องเลือกในครั้งนั้น
        ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่ที่ประชุมผู้ถือหุ้นต้องเลือกตั้งในครั้งนั้นให้ประธานเป็นผู้ออกเสียงชี้ขาด

2.  ค่าตอบแทนผู้บริหาร

    1.  ค่าตอบแทนที่เป็นตัวเงิน

        1.  ค่าตอบแทนรวมของกรรมการบริษัทจำนวน 18 ราย จำนวนเงิน 6.02 ล้านบาท

        2.  ค่าตอบแทนรวมของกรรมการตรวจสอบจำนวน 3 ราย จำนวนเงิน 1.04ล้านบาท

        3.  ค่าตอบแทนรวมของกรรมการบริหารและผู้บริหารจำนวน 13 ราย จำนวนเงิน
            10.41 ล้านบาท

    2.  ค่าตอบแทนอื่นๆ

ในปี 2543 บริษัทจ่ายเงินสมทบเงินกองทุนสำรองเลี้ยงชีพให้แก่ผู้บริหารจำนวน 6 ราย จำนวนเงิน 0.13 ล้านบาท

3.  การกำกับดูแลกิจการ

คณะกรรมการบริษัทมีการปฏิบัติตามข้อพึงปฏิบัติที่ดี
สำหรับกรรมการบริษัทจดทะเบียนที่เป็นไปแนวทางตลาดหลักทรัพย์แห่งประเทศไทย

4.  การดูแลเรื่องการใช้ข้อมูลภายใน

    1.  บริษัทมีนโยบายและวิธีการดูแลผู้บริหารในการป้องกันไม่ให้ผู้บริหาร กรรมการ
        และพนักงานนำข้อมูลภายในไปใช้ เพื่อผลประโยชน์ของตน
        ข้อมูลภายในที่สำคัญจะเปิดเผยต่อบุคคลที่เกี่ยวข้องเท่านั้น เช่น ผู้สอบบัญชี
        ที่ปรึกษากฎหมายเป็นต้น
        บริษัทจะเปิดเผยข้อมูลให้กับผู้ถือหุ้นเฉพาะเรื่องและในเวลาที่เหมาะสมเท่านั้น

    2.  ห้ามมิให้กรรมการประกอบกิจการอันมีสภาพอย่างเดียวกัน
        และเป็นการแข่งขันกับกิจการของบริษัทหรือเข้าเป็นหุ้นส่วนในห้างหุ้นส่วนสามัญหรือเป็นหุ้นส่วนไม่จำกัดความรับผิดในห้างหุ้นส่วนจำกัด
        หรือเป็นกรรมการของบริษัทเอกชน หรือบริษัทอื่นที่ประกอบกิจการอันมีสภาพอย่างเดียวกัน
        และเป็นการแข่งขันกับกิจการของบริษัทไม่ว่าจะทำเพื่อประโยชน์ตนเองหรือประโยชน์ผู้อื่น
        เว้นแต่จะได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

5.  บุคลากร

ณ วันที่ 31 ธันวาคม 2543 บริษัทมีพนักงานรวม 1,753
คนโดยเป็นพนักงานรายวันและพนักงานรายเดือนจำนวน 1,288 คนและ 465 คนตามลำดับ

  บริษัทไม่มีข้อพิพาทด้านแรงงานที่สำคัญในระยะเวลา 3 ปีที่ผ่านมา

  ในปี 2543 บริษัทได้จ่ายผลตอบแทนรวมให้แก่พนักงาน ในรูปของเงินเดือน
  เงินช่วยเหลือค่าคลองชีพพิเศษ และเงินสมทบกองทุนสำรองเลี้ยงชีพ จำนวนเงิน 190.43
  ล้านบาท

  นโยบายในการพัฒนาพนักงาน บริษัทจัดให้มีการอบรมภายใน หลักสูตรบังคับ หลักสูตรเฉพาะด้าน
  และหลักสูตรทั่วไป อย่างต่อเนื่อง
  ในขณะเดียวกันก็สนับสนุนพนักงานให้ได้รับการอบรมจากภายนอกตามความเหมาะสม